**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

 **Proiect** (nu produce efecte juridice)\*

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2017**

**privind stabilirea unor măsuri de punere în aplicare a prevederilor art.2 din Hotărârea Consiliului local municipal Tîrgu Mureș nr. 223/27.07.2017privind stabilirea salariilor de bază pentru funcțiile publice şi posturile de natură contractuală din cadrul familiei ocupaţionale "Administraţie" din Aparatul de specialitate al Primarului Municipiului Tîrgu Mureș şi din serviciile publice și a Legii nr.153/2017 privind salarizarea personalului plătit din fonduri publice precum și stabilirea indemnizației lunare de care beneficiază consilierii locali**

***Consiliul local municipal Tîrgu Mureş, întrunit în şedinţă ordinară de lucru,***

 Văzând expunerea de motive a Primarului nr. 44447/16.08.2017 iniţiată de Direcţia comunicare, proiecte cu finanţare internaţională şi resurse umane privind stabilirea unor măsuri de punere în aplicare a prevederilor art 2. din Hotărârea Consiliului local municipal Tîrgu Mureș nr. 223/27.07.2017privind stabilirea salariilor de bază pentru funcțiile publice şi posturile de natură contractuală din cadrul familiei ocupaţionale "Administraţie" din Aparatul de specialitate al Primarului Municipiului Tîrgu Mureș şi din serviciile publice și a Legii nr.153/2017 privind salarizarea personalului plătit din fonduri publice,

 În vederea constituirii unui sistem de salarizare eficient si echitabil la nivelul Unității Administrativ-Teritoriale Municipiul Tîrgu Mureș, cu respectarea principiilor sistemului de salarizare și pentru eliminarea oricăror forme de discriminare şi instituirii unui tratament egal cu privire la personalul din sectorul bugetar care prestează aceeaşi activitate şi are aceeaşi vechime în muncă şi în funcţie,

În conformitate cu prevederile art.2 și art. 11 al Legii-cadru nr.153/2017 din 28 iunie 2017, privind salarizarea personalului plătit din fonduri publice, publicat în M.O. nr.492/ 28 iunie 2017,

 În temeiul art. 36 alin. (2) lit.a), alin.(3) lit.b), art. 45 şi 115 alin. (1), lit. b) din Legea administraţiei publice locale nr.215/2001, republicată, cu modificările şi completările ulterioare,

**H o t ă r ă ş t e** :

 **Art.1.** Se aprobă salariile de bază pentrufuncțiile publice şi posturile de natură contractuală din cadrul familiei ocupaţionale "Administraţie" din Aparatul de specialitate al Primarului Municipiului Tîrgu Mureș şi din serviciile publice, începând cu data de 1 ianuarie 2018, conform anexelor 1 și 2, care fac parte integrantă din prezenta hotărâre.

 **Art. 2.** (1) Începând cu luna iulie 2017 consilierii locali ai Consiliului local municipal Tîrgu Mureş vor beneficia de procentul maxim din îndemnizația lunară a primarului, în condițiile stabilite de legislația în vigoare.

 (2) Modul de acordare a îndemnizațiilor de ședință se va face în funcție de reglementările legale în vigoare.

**Art.3** Începând cu 1 ianuarie 2018, se revocă Hotărârea Consiliului Local Municipal Tîrgu Mureş nr. 223/27.07.2017**.**

**Art.4** Cu aducerea la îndeplinire a prevederilor prezentei hotărâri se încredinţează Executivul Municipiului Tîrgu Mureş prin Direcția economică și Direcţia comunicare, proiecte cu finanţare internaţională şi resurse umane.

**Art.5** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p. Secretarul al Municipiului Tîrgu Mureş**

**Director D.J.C.A.A.P.L.**

**Cătană Dianora-Monica**

\*Actele administrative sunt hotărârile de Consiliu Local care intră în vigoare şi produc efecte juridice după îndeplinirea condiţiilor prevăzute

de art. 45-49 din Legea nr. 215/2001 R